गोमती नदी (उत्तराखण्ड)

इसी नाम की अन्य नदियों के लिए कृप्या गोमती नदी (बहुविकल्पी) देखें

गोमती नदी (Gomati River) भारत के उत्तराखण्ड राज्य के कुमाऊँ मण्डल के बागेश्वर ज़िले में बहने वाली एक नदी है। यह बैजनाथ नगर से पश्चिमोत्तर में स्थित भटकोट नामक स्थान में उत्पन्न होती है। फिर यह दक्षिण-दक्षिणपूर्व दिशा में बहकर बागेश्वर धाम में सरयू नदी में विलय हो जाती है, जो स्वयं आगे जाकर पंचेश्वर में काली नदी (शारदा नदी) में विलय हो जाती है।

 विवरण 
गोमती घाटी, जिसे बैजनाथ के कत्यूरी राजवंश के नाम पर कत्यूर घाटी भी कहा जाता है, कुमाऊं के प्रमुख कृषि-प्रधान क्षेत्रों में से है।  गरुड़ तथा बैजनाथ इस घाटी में स्थित प्रमुख नगर हैं। बैजनाथ मंदिर के पास गोमती नदी में एक बैराज भी स्थित है जिसे गोमती बैराज के नाम से जाना जाता है, यह नदी गरुड़ घाटी से बैजनाथ होती हुई बागेश्वर में सरयू नदी में मिल जाती है।

 इन्हें भी देखें 
 सरयू नदी (उत्तराखण्ड)
 काली नदी, उत्तराखण्ड
 बागेश्वर
 बैजनाथ, उत्तराखण्ड

 सन्दर्भ 

श्रेणी:उत्तराखण्ड की नदियाँ
श्रेणी:बागेश्वर जिला